Kâw-màt pankjênk

Kâw-màt pankjênk

 一个查甫儂行过一間便利超市（超商）啲门骹口，看着超市當咧拼俗货，chôaⁿ斡(oat)入去. “卟買啥物？”“我想卟買寡仔狗食啲肉罐. ” “哦，阮有規定，汝嗳證明汝有饲狗. ” “哪有即啰規定？” “昑拼俗货拢嘛安呢. ”...查甫儂佮售货员躇(thû)規晡，售货员硬死呣賣伊. 無法度，查甫儂只好拼轉去厝啲牽一隻狗來，售貨員chiah kā狗仔罐頭賣伊. 幾若工後，即个查甫儂又佫行过便利超市啲门口，超市猶原佫咧拼俗貨，查甫儂共款佫再斡入去. “摕两盒仔猫咪(niau-nî)咧食啲罐頭互我. ” “哦，阮有規定，汝嗳證明汝有饲猫. ”共款是頂擺迄个售貨員. 查甫儂又佫踮遐佮售貨員躇規半晡，結果只好認路输，佫拼轉去抱一隻猫仔來. 佫过幾若工後，即个查甫儂mo·h一kha纸箱仔來遘迄間超市，箱仔面有開一空. 查甫儂chhōe著迄个售貨員. “卟買啥？” “汝手long入去摸看嘪，著知影也. ”售貨員手chôaⁿ伸(chhun)入去摸，“是啥物碗糕啦，哪會軟軟、佫粘粘啦？” “Soah呣知影我想卟買寡仔粗纸...”